Όμιλος Ε΄ Παγκόσμιου Κυπέλλου Ποδοσφαίρου 2014

Ο Όμιλος Ε΄ του Παγκοσμίου Κυπέλλου Ποδοσφαίρου 2014 αποτελείται από τις εθνικές ομάδες της Γαλλίας, της Ελβετίας, του Ισημερινού και της Ονδούρας. Οι αγώνες ξεκίνησαν στις 15 Ιουνίου και τελείωσαν στις 25 Ιουνίου 2014.

Οι δύο πρώτες ομάδες του ομίλου συνέχισαν στη φάση των 16. Η Γαλλία ως πρώτη του ομίλου συνέχισε σε αγώνα με τη Νιγηρία που ήταν η δεύτερη του ομίλου ΣΤ΄ και η Ελβετία ως δεύτερη του ομίλου συνέχισε σε αγώνα με την Αργεντινή που ήταν η πρώτη του ομίλου ΣΤ΄.

Βαθμολογία και αγώνες

Σύνοψη των αγώνων

Ελβετία - Ισημερινός 

Οι δύο ομάδες δεν είχαν συναντηθεί στο παρελθόν σε μεταξύ τους αγώνα.

Ο Ισημερινός πήρε το προβάδισμα στο πρώτο ημίχρονο, όταν από το ελεύθερο λάκτισμα του Βάλτερ Αγιοβί έπιασε μια κεφαλιά ο Ένερ Βαλένσια και σκόραρε. Η Ελβετία ισοφάρισε νωρίς στο δεύτερο ημίχρονο από ένα άλλο ελεύθερο λάκτισμα του Ρικάρντο Ροντρίγκεζ από τη θέση του κόρνερ το οποίο μετέτρεψε σε τέρμα με κεφαλιά ο Ατμίρ Μεχμέντι που είχε μπει ως αλλαγή στο ημίχρονο. Το νικητήριο τέρμα του αγώνα σημείωσε στο 93ο λεπτό του παιχνιδιού ένας άλλος Ελβετός παίκτης που μπήκε ως αλλαγή, ο Χάρις Σεφέροβιτς, μόλις 20 δευτερόλεπτα πριν λήξουν οι καθυστερήσεις του αγώνα.

Ήταν η έκτη φορά που η Ελβετία συναντήθηκε με Νοτιοαφρικάνικη ομάδα σε αγώνα του Παγκοσμίου Κυπέλλου και η πρώτη νίκη της Ελβετίας στις συναντήσεις αυτές.

Γαλλία - Ονδούρα 

Οι δύο ομάδες δεν είχαν συναντηθεί στο παρελθόν σε μεταξύ τους αγώνα.

Ο αγώνας ξεκίνησε χωρίς να παιχθούν οι εθνικοί ύμνοι όπως συνηθίζεται πριν το εναρκτήριο λάκτισμα κάθε αγώνα, για το γεγονός αυτό η FIFA δήλωσε αργότερα ότι οφειλόταν σε δυσλειτουργία του συστήματος ήχου.

Το δεύτερο τέρμα που σημειώθηκε στον αγώνα ήταν το πρώτο τέρμα στην ιστορία του Παγκοσμίου Κυπέλλου που απονεμήθηκε με τη βοήθεια της τεχνολογίας γραμμής-τέρματος.

Αυτός ήταν ο πέμπτος συνεχόμενος αγώνας για το Παγκόσμιο Κύπελλο που η εθνική ομάδα της Ονδούρας απέτυχε να σημειώσει κάποιο τέρμα (πηγαίνοντας πίσω στον αγώνα της στο Παγκόσμιο Κύπελλο του 1982), με τον τρόπο αυτό ισοφάρισε το ρεκόρ που κατέχει τόσο η εθνική της Βολιβίας (1930–1994), όσο και η εθνική της Αλγερίας (1986–2010).

Ελβετία - Γαλλία 
Οι δύο ομάδες είχαν συναντηθεί σε 36 προηγούμενους αγώνες, μεταξύ αυτών και ο αγώνας στη φάση των ομίλων για το Παγκόσμιο Κύπελλο 2006 ο οποίος ήρθε ισόπαλος με σκορ 0–0.

Ονδούρα - Ισημερινός 

Οι δύο ομάδες είχαν συναντηθεί στο παρελθόν σε 13 αγώνες, οι οποίοι ήταν όλοι φιλικοί, πιο πρόσφατα συναντήθηκαν το 2013.

Οι δύο Κολομβιανοί προπονητές, ο Λουίς Φερνάντο Σουάρες και ο Ρεϊναλντο Ρουέδα, είχαν στο παρελθόν προπονήσει και τους αντιπάλους τους, ο Σουάρες τον Ισημερινό στο Παγκόσμιο Κύπελλο του 2006 και ο Ρουέδα την Ονδούρα στο Παγκόσμιο Κύπελλο του 2010. Ο μέσος της Ονδούρας Γουίλσον Παλάσιος δεν αγωνίστηκε στον αγώνα, διότι είχε δεχθεί κόκκινη κάρτα στον αγώνα με τη Γαλλία.

Ονδούρα - Ελβετία 
Οι δύο ομάδες είχαν συναντηθεί στο παρελθόν σε έναν μόνο αγώνα, ο οποίος είχε λήξει ισόπαλος με σκορ 0–0 και παίχτηκε στη φάση των ομίλων του Παγκοσμίου Κυπέλλου 2010.

Ισημερινός - Γαλλία 
Οι δύο ομάδες είχαν συναντηθεί στο παρελθόν σε έναν μόνο φιλικό αγώνα το 2008. Ο Γάλλος μέσος Γιοάν Καμπάιγ δεν συμμετείχε στη συνάντηση λόγω του ότι συμπλήρωσε δύο κίτρινες κάρτες στους προηγούμενους αγώνες.

Πολυτιμότερος παίκτης

Σκόρερ

Παραπομπές

Εξωτερικοί σύνδεσμοι 

 

Παγκόσμιο Κύπελλο Ποδοσφαίρου 2014